PMIndiaData/PMIndiaSum huggingface dataset:
প্রধানমন্ত্রীগী গুজরাত খোংচৎ, ঘোঘা অমসুং দহেজগী মরক্তা আরও আরও ফেরী সর্বিস ফেজ ১ শঙ্গাবা

প্রধানমন্ত্রী শ্রী নরেন্দ্র মোদীনা হয়েং ওক্তোবর ২২, ২০১৭তা গুজরাত্তা চৎকনি। ঘোঘাদা মীয়ামগী মীফম অমদা, প্রধানমন্ত্রীনা ঘোঘা অমসুং দহেজগী মরক্তা আরও আরও (রোল ওন, রোল ওফ) ফেরী সর্বিস ফেজ ১ শঙ্গাগনি। ফেরী সর্বিস অসিনা সৌরাষ্ট্রদা ঘোঘা, অমসুং দহেজগী মরক্তা চৎপা খোংচৎতা পুং তরেৎ নত্রগা নিপাল চংলম্বা অদু পুং অমরোমদমক চংহল্লগনি। মসিনা মপুং ফানা মথৌ তৌবা হৌবগা ভেহিকলশিং পুথোক-পুশিন তৌবসু য়ারগনি। নোংমাইজিং নুমিত্তা প্রধানমন্ত্রীনা ফেজ ১ হৌদোক্কনি মসি মী চৎথোক-চৎশিন তৌনবগীনি। প্রধানমন্ত্রীনা সর্বিস অসিগী অহানবা খোংচৎতা ঘোঘাদগী দহেজ ফাওবা চৎকনি । খোংচৎ অদু লোইরবা মতুংদা প্রধানমন্ত্রীনা দহেজদা মীয়ামদা ৱা ঙাংগনি। লোইননা গোঘাদা মীয়ামগী মীফমদা, প্রধানমন্ত্রীনা শ্রী ভবনাগর দিস্ত্রিক্ত কোওপরেতিব মিল্ক প্রদ্যুসর্স য়ুনিয়ন লিমিতেদকী সর্বোত্তম কেতল ফীদ প্লান্তসু শঙ্গাগনি। প্রধানমন্ত্রীনা দহেজদগী বদোদরাদা চৎকনি। বদোদরাদা পাংথোকপা মীয়ামগী মীফম অমদা মহাক্না বদোদরা সিতী কমান্দ কন্ত্রোল সেন্তর, ৱাঘোদিয়া রিজনেল ৱাতর সপ্লাই স্কিম অমসুং বেঙ্ক ওফ বদোদরাগী হেদ ওফিসকী বিল্দিং জাতিদা কৎথোক্কনি। প্রধানমন্ত্রীনা প্রধানমন্ত্রী অৱাস য়োজনা (খুঙ্গং লোইননা শহর)গী মখাদা কান্নবা ফংলবশিংদা য়ুমগী শোশিং শিন্নগনি। মহাক্না ইন্তিগ্রেতেদ ত্রান্সপোর্ত হব অমা, রিজনেল ৱাতর সপ্লাই স্কিমশিং, হাউশিং প্রোজেক্তশিং অমসুং ফ্লাইওভর অমা য়াওনা ইনফ্রাস্ত্রকচর অমসুং দিব্লপমেন্ত প্রোজেক্ত কয়ামরুমগী উরেপ-উয়ুং তমগনি। মহাক্না বদোদরাদা মুন্দ্রা-দিল্লী পেত্রোলিয়ম প্রদক্ত পাইপ্লাইনগী কেপাসিতী এক্সতেন্সন অমসুং ঐচপিসিএলগী গ্রীনফিল্দ মার্কেতিং তর্মিনেল প্রোজেক্ত অমগীসু উরেপ-উয়ুং তমগনি।
প্রধান মন্ত্রীনা ৭১শুবা রিপব্লিক দে পেরদতা ভারতপু উৎকদৌরিবা ত্রাইবেল অতিথীশিং, এন.সি.সি. কেদেতশিং, এন.এস.এস. ভোলুন্তীয়রশিং অমসুং তেব্লোক্স আর্তিস্তশিংগা লোয়ননা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি লৈবাক্কী কোনুংদা ৭১শুবা রিপব্লিক দে পেরদকী শরুক অমা ওইগদৌরিবা ত্রাইবেল অতিথী, এন.সি.সি. কেদেত, এন.এস.এস. ভোলুন্তীয়র অমসুং তেব্লোক্স আর্তিস্ত ১৭৩০ হেনবগা লোয়ননা এত হোম থৌরম অমদা ৱারী শানখ্রে। থৱায় য়াওনা তিনখিবা অদুদা ৱা ঙাংলদুনা প্রধান মন্ত্রীনা হায়খি মদুদি রিপব্লিক দে পেরদতা মখোয়না মিনি ইন্দিয়া অমা উৎকদৌরিবনি। পেরদতা মখোয়গী পর্ফোমেন্স মনুংদা ভারতকী মচি অদু মালেম অসিনা উগনি হায়রদুনা প্রধান মন্ত্রীনা হায়খি মদুদি ভারত অসি জিওগ্রাফিক নত্রগা দেমোগ্রাফিক এন্তাইতী অমা নত্তে। প্রধান মন্ত্রীনা হায়খি মদুদি মসি নিংশিংগদবনি মদুদি ভারত অসি প্রজা কোতি ১৩০গী য়ুম খক্তা নত্তে অদুবু মসি থোইদোক হেন্দোকপা ত্রেদিসন অমগা লোয়ননা জাতি অমসুনি। মহাক্না হায়খি মদুদি ভারত অসি পুন্সীগী লম্বী অমনি, থোইদোক হেন্দোকপা ত্রেদিসন অমনি, ৱাখল্লোন অমনি, সনস্কার অমনি, এক্সতেন্সন অমনি। মহাক্না হায়খি, “ভারতকী অর্থদি মালেমগী ইমুং অমা, ভারতকী অর্থদি ধর্ম খুদিংমক্কীদমক পুক্নিং লৈতাবা, ভারতকী অর্থদি অচুম্বা পরেংনি, ভারতকী অর্থদি ৱাখল্লোন অমনি মদুনা অচুম্বা অমবু তোঙান তোঙানবা লম্বীশিংদা খঙনবা অয়াবা পীবা, ভারতকী অর্থদি ফ্লোরা অমসুং ফাউনাবু নুংশিবা অমসুং ঙাকথোক্লিবা, ভারতকী অর্থদি সেল্ফ রিলাইন্স, ভারতনা থাজৈ মদুদি কত্থোকপা মীওই খক্তনা নুঙাইবা ফংই, ভারতকী অর্থদি মীপুম খুদিংমক্কী য়াইফবদা থাজবা থম্বা, ভারতকী অর্থদি নুপীবু ইকাই খুম্নবা, ইমা লৈবাক অসি শনাদগী হেন্না মগুন লৈ থাজবা লৈবাক্নি ভারত।” প্রধান মন্ত্রীনা হায়খি মদুদি ভারতকী য়ুনিতীগী ৱারী তৌবা খুদিংদা মশাগী জিওগ্রাফিকেল অমসুং ইকোনোমীগা লোয়ননা ফিদম্নফম অমসুং ভেল্যুসু মদুদা য়াওরি। মহাক্না হায়খি মদুদি ভারতকী মীওই অমা হেক্তা, লমদম অমত্তা তুংদা লৈহৌদনবা ঐখোয়না হোৎনগদবনি। প্রধান মন্ত্রীনা হায়খি মদুদি হৌজিক্তি ঐখোয়গী ফন্দামেন্তেল দ্যুতীশিংদা পুক্নিং চংবা মতমনি। করিগুম্বা ঐখোয়না ঐখোয়গী ইথৌ পুকচেল শেংনা পাংথোক্লগদি ঐখোয়গী হককীদমক থেংনবা মথৌ তাদে। প্রধান মন্ত্রী শ্রী মোদীনা ত্রাইবেল অতিথীশিং, এন.সি.সি. কেদেতশিং, এন.এস.এস. ভোলুন্তীয়রশিং অমসুং তেব্লোক্স আর্তিস্তশিংনা উৎখিবা কলচরেল প্রোগ্রাম অমসু মীৎয়েং তাখি।
প্রধান মন্ত্রী শ্রী নরেন্দ্র মোদী অমসুং য়ুনাইতেদ নেসন্সকী সেক্রেতরী জেনরেল, ঐচ.ই. এন্তোনিও গুতেরেসনা তেলিফোন্দা ৱারী শাবা

প্রধান মন্ত্রী শ্রী নরেন্দ্র মোদীনা ঙসি য়ুনাইতেদ নেসন্স সেক্রেতরী-জেনরেল (য়ু.এন.এস.জি.), হিস এক্সিলেন্সী এন্তোনিও গুতেরেসকা তেলিফোন্দা ৱারী শাখ্রে। লুচিংবা অনিনা ইন্দিয়ন পীসকীপর অনিনা থৱায়না পোন্থা পীখিবা য়ু.এন. ওর্গনাইজেসন স্তেবিলাইজেসন মিসন ইন দি দেমোক্রেতিক রিপব্লিক ওফ দি কোঙ্গো (এম.ও.এন.য়ু.এস.সি.ও.)দা চত্থখিবা এতেক্ত অদুগী মরমদা খন্নখি। প্রধান মন্ত্রী নরেন্দ্র মোদীনা য়ু.এন. সেক্যুরিতী জেনরেলদা খোঙজেল য়াংনা থীজিন্নবা, এতেক্ত অসি চত্থখিবা মরাল লৈবা মীওইশিং চৈরাক পীনবা হায়খি। হৌজিক ফাওবদা য়ু.এন. পীসকীপিং মিসনগী মখাদা ইন্দিয়ন পীসকীপর ২,৫০,০০০ হেন্না লৈবগা লোয়ননা য়ু.এন. পীসকীপিং অসি ভারতনা ঙাক্না চৎতুনা লাকখি হায়না মহাক্না ফোঙদোকখি। ত্রুপ পীরিবা লৈবাকশিংগী মরক্তা খ্বাইদগী চাউবা ওইরিবা, ইন্দিয়ন পীসকীপর ১৭৭না য়ু.এন. পীসকীপিং মিসনশিংগী মথৌ তৌবদা থৱায়না পোন্থা পীখি। য়ু.এন.এস.জি.না থৱায়না পোন্থা পীখ্রবা ইন্দিয়ন বোর্দর সেক্যুরিতী ফোর্স পর্সনেল অনিগী ইমুং-মনুংশিংদা লোয়ননা ভারত সরকার অমসুং মীয়ামদা অৱাবা ফোঙদোকখি। মহাক্না এম.ও.এন.য়ু.এস.ও.গী মায়োক্তা চত্থখিবা এতেক্ত অসি অকনবা মওংদা য়ানিংদবা নৌহৌনা ফোঙদোকখি অমসুং খোঙজেল য়াংনা থীজিন্নবা অঙম্বা মতেক পীগনি হায়না থাজবা পীখি। প্রধান মন্ত্রী নরেন্দ্র মোদীনা এম.ও.এন.য়ু.এস.সি.ও.দা ভারতকী লান্মী ২০৪০গী ময়াদা হৌজিক দেমোক্রেতিক পিপল ওফ দি কোঙ্গোদা শান্তি অমসুং তংদু লৈতাবা পুরক্নবা ভারতনা হনবা লৈতনা মতেং পাংখি হায়নসু ফোঙদোকখি।
মন্ত্রীমন্দলনা ভারত অমসুং কতারগী মরক্তা চাগাগী মথক্তা লৌবা খাজনাগা মরি লৈননা খাজনা অনি থোক্না লৌবা তোক্ননবা অমসুং ফিস্কেল ইভেজন ঙাকথোক্ননবা য়ানা ৱারোল অদু অমুক হন্না য়েংশিনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং কতারগী মরক্তা চাগাগী মথক্তা লৌবা খাজনাগা মরি লৈননা খাজনা অনি থোক্না লৌবা তোক্ননবা অমসুং ফিস্কেল ইভেজন ঙাকথোক্ননবা য়ানা ৱারোল অদু অমুক হন্না য়েংশিনবদা অয়াবা পীখ্রে। কতারগা লোইননা হৌজিক চৎনরিবা দবল তেক্সেসন এভোইদেন্স এগ্রীমেন্ত (দি তি এ এ) অসি ইং ১৯৯৯গী এপ্রিল ৭তা খুৎয়েক পীনখি অমসুং ২০০০গী জানুৱারী ১৫দা মথৌ তৌবা হৌখি। রিভাইজ তৌরবা দি তি এ এ অসিনা জি-২০ ও ই সি দি বেজ ইরোজন & প্রোফিৎ সিফতিং (বি ই পি এস) প্রোজেক্তকী এক্সন ১৪গী মখাদা এক্সন ৬ অমসুং ম্যুচুয়েল এগ্রীমেন্ত প্রোসিদ্যুরগী খ্বাইদগী তাবা স্তেনদর্দশিং অদু ফংহল্লগনি।
মহাক্না শিঙ্গাপুর থাদোকত্রিঙৈদা থোকখিবা প্রধান মন্ত্রীগী ৱারোল

মখাগী অসি প্রধান মন্ত্রী নরেন্দ্র মোদীনা মহাক্কী শিঙ্গাপুর খোঙচৎ মমাংদা থোকপা ৱারোলনি । “আসিয়ান-ইন্দিয়া অমসুং ইস্ত এসিয়া সমিৎশিং শরুক য়ানবা ঐ নবেম্বর ১৪-১৫দা শিঙ্গাপুরদা চৎকনি । ঐনা রিজনেল কমপ্রিহেন্সিব ইকনোমিক পার্তনরসিপ লিদরস মীতিংদসু শরুক য়াগনি । হায়রিবা মীফমশিং অসিদা ঐনা শরুক য়াবা অসিনা ঐখোয়গা আসিয়ানগী মেম্বর লৈবাকশিং অমসুং ইন্দো-পেসিফিক লমদমগা লৈনবা মরি মখা তানা কনখৎহনবা অদু উৎলি । ঐনা আসিয়ানগী অমসুং ইস্ত এসিয়া সমিৎকী লুচীংবশিংগসু উনগনি । নবেম্বর ১৪দা, শিঙ্গাপুর ফিনতেক ফেস্তিবেলদা মরুওইবা ৱারোল পীবা অহানবা সরকারগী মকোক ঐনা ওইরগনি । ফৈনান্সিয়েল তেক্নোলোজীগী মালেমদা খ্বাইদগী চাউবা থৌরম অমা ওইনা য়াংনা চাউখৎলক্লিবা সেক্তর অসিদা ভারতকী মপাঙ্গল উৎনবগী চপ চাবা মফম ওইবা খক নত্তনা অনৌবা অমসুং হেনগৎনবগী মালেমগী থাক্তা মরুপ-মপাং শেমগৎনবগী মফম অমনি । ঐগী খোঙচৎ মনুংদা, ঐনা অপুনবা ইন্দিয়া-শিঙ্গাপুর হেক্কাথোনদা শরুক য়াবশিং অমসুং মাইপাক্লবশিংগা ৱারী শানবগী খুদোংচাবা ফংগনি । করিগুম্বা ঐখোয়না চুম্না পুক্নীং থৌগৎলবা অমসুং অফবা ফিবম অমা শেমগৎলবদি , মীওইবনা মায়োক্নরিবা খুদোংচাদবশিং কোকহন্নবা উপায়শিং পুথোক্তুনা ঐখোয়গী নহারোলশিং মালেমগী লুচীংবা ওইবা ঙমগনি । ঐগী শিঙ্গাপুরগী খোঙচৎ অসিনা আসিয়ান অমসুং ইস্ত এসিয়া সমিৎ লৈবাকশিংগা ঐখোয়গা লৈনবা মরিদা অনৌবা ইনোৎ অমা পীগনি হায়না ঐনা থাজবা থম্লি । ঐনা শিঙ্গপুরগীদমক থাদোকপগা লোয়ননা, চহি অসিগী ওইনা মখোয়না আসিয়ানগী চেয়রমেনসিপ ওইবা অসিগীদমক ঐনা শিঙ্গাপুর থম্মোয় শেংনা থাগৎলি অমসুং আসিয়ান অমসুং মরি লৈনবা মীফমশিং য়ুম্বু ওইবদা মাইপাক্নবা ঐনা য়াইফ-পাউজেল পীজরি” ।
পি.এম.না বেঞ্জামিন নেতান্যাহুগী মফমদা মহাক্না ইজ্রাএলী জেনেরেল ইলেক্সন মায় পাক্লকপগী নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা বেঞ্জামিন নেতান্যাহুগী মফমদা মহাক্না ইজ্রাএলী জেনেরেল ইলেক্সন মায় পাক্লকপগী নুংঙাইবা ফোঙদোকখ্রে‍। শ্রী মোদীনা ইজ্রাএলগী হান্নগী প্রধান মন্ত্রী, য়ের লাপিদপুসু ভারত-ইজ্রাএল স্ত্রেতেজিক পার্ত্নরসিপ্তা মরুওইবা মীৎয়েখ থমখিগীদমক থাগৎখি‍। প্রধান মন্ত্রীনা ত্বীত তৌখিবদা: “ঐগী মরূপ @netanyahu মীখল মায় পাকপগীদমক মেজেল তোভ‍। ভারত-ইজ্রাএল স্ত্রেতেজিক পার্ত্নরসিপ অসিবু হেন্না চেৎশিলহন্নবা পুন্না হোৎনমিন্ননবা ঐনা খৌরাংনা ঙাইজরি‍।” “থাগৎচরি @yairlapid অদোম্না ভারত-ইজ্রাএল স্ত্রেতেজিক পার্ত্নরসিপ্তা মরুওইবা মীৎয়েঙ থম্লম্বগীদমক‍। ঐখোয়গী মীয়ামগী কান্ননবগীদমক ঐখোয় মখা তানা ৱাখল্লোন তাথোক তাশিন তৌমিন্নখিগনি হায়না ঐনা থাজৈ‍।”
ভারত অমসুং মোরক্কোগী মরক্তা তৌনবা এয়র সর্বিসশিংগী য়ানা চেরোলদা মন্ত্রীমন্দলগী অয়াবা

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং মোরক্কোগী মরক্তা তৌনবা এয়র সর্বিসশিংগী য়ানা চেরোলদা খুৎয়েক পীনবগী অয়াবা পীখ্রে। অনৌবা এয়র সর্বিসশিংগী য়ানা ৱারোল অসি চৎনরবা মতুংদা দিসেম্বর ২০০৪দা তৌনখিবা হৌজিক্কী লৈরিবা য়ানা চেরোল অসি মশা মথন্তা তোকখিগনি। কান্নবাঃ অনৌবা য়ানা চেরোল অসিনা সিবিল এবিয়েসনগী লমদা ভারত অমসুং মোরোক্কোগী মরক্তা মরু ওইবা শক্লোন অমা লৌরগনি। মসিদগী লৈবাক অনিগী মরক্তা ললোন ইতিক, ইনভেস্তমেন্ত, তুরিজম অমসুং নাৎকী ওইবা মচাকশিং পীথোক–পীশিন তৌনবা হেনগৎহল্লগনি। য়ানা চেরোল অসিনা শোইদা ঙামদবা অমসুং ঙাকশেল ফংহনবগা লোইননা লৈবাক অনিগী এয়র সর্বিসশিংগীদমক্তা কমর্সিয়েল ওপর্চ্যুনিতীগী ওইথোকপশিং ফংহনগনি অমসুং ঙমখৈ লৈতবা কনেক্তিবিতীগীদমক্তা মতিক চাবা ফিভম শেম্লগনি। ৱারোলঃ য়ানা ৱারোলগী মরু ওইবা শক্তমশিং: নাকল অনিগী মাইকৈদগী এয়রলাইনশিংগী মল্তিপল দিজিগনেসন; নাকল অনিমক্কী দিজিগনেতেদ এয়রলাইনশিংনা কোওপরেতিব মার্কেতিং এরেঞ্জমেন্তশিংদা চংশিনবা ঙমগনি। মখোয়গী অতোপ্পা পার্তী নত্রগা অহুমশুবা পার্তীগসু অসিগুম্বা য়ানা ৱারোল পীনবা য়াগনি। iii. য়ানা চেরোল অসিগী থোংদা লৈবাক অনিগী দিজিগনেতেদ এয়রলাইন অমা হেক্তনা এয়র সর্বিসশিং য়োনবা অমসুং য়োকখৎনবগীদমক্তা অমনা অমগী মফমদা ওফিসশিং হাংদোকপা য়াগনি। এ.এস.এ.না লেপথোক্লবা লম্বীশিংদা খনগৎলবা মফম তরুক্তগী লৈবাক অনিগী এয়র লাইনশিংনা অমনা অমগী মফমদা পীনীংবা মশিংদা সর্বিস পীবা য়াগনি। থৌরাং অসিগী মখাদা ভারতকী দিজিগনেতেদ এয়র লাইনশিংনা মোরক্কোগী কাসাব্লাংকা, রবাত, মারাকেশ, অগাদির, তাঙ্গীয়র অমসুং ফেজদগী লাকথোক লাকশিন তৌনবগীদমক সর্বিসশিং পীবা য়াগনি। মতৌ অসুম্না মোরক্কোগী দিজিগনেতেদ এয়র লাইশিংনা দিল্লী, মুম্বৈ, কোলকাতা, চেন্নৈ, বেঙ্গরুলু অমসুং হাইদ্রবাদতা চৎথোক–চৎশিন তৌনবগীদমক মখোয়গী সর্বিসশিং ফংহনবা য়াগনি। এয়র সর্বিসকী য়ানা চেরোলদা সর্বিসশিং পাইখৎপগী অয়াবা, পাইখৎপগী কাংলোনশিং, কমর্সিয়েলগী ওইবা খুদোংচাবশিং লোইননা শোইদ–ঙামদবা অমসুং ঙাক–শেলগা মরি লৈনবা থৌরাংশিং ককথৎপা নত্রগা তোকথোক্নবগী থৌরাংসু লৈ। য়ুম্ফমঃ সিবিল এবিয়েসনগী লমদা হেনগৎলক্লিবা তাঞ্জাশিং লোইননা লৈবাক অনিগী মরক্তা এয়র সর্বিসশিংবু নৌথোকহনবা অমসুং ফগৎহন্নবগী পান্দমদা লৈরিবা এয়র সর্বিসকী য়ানা ৱারোল শেমদোকপগী থবক চৎথরি। ভারত অমসুং মোরক্কোগী মরক্তা লৈরিবা এয়র সর্বিসকী য়ানা ৱারোল অসি ২০০৪দা তৌনখিবনি। মসিদা দিজিগনেতেদ এয়র লাইনশিংগী ঙাক–শেল, অমসুং কমর্সিয়েলগী ওইবা থবক–থৌরমশিংগা মরি লৈনবা ক্লোজশিংদা অপদেৎ অমত্তা লৈতে।
প্রধান মন্ত্রীনা উত্তরাখন্দ বিধান সভাগী হন্নগী স্পীকর শ্রী হরবনস কপুরনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা উত্তরাখন্দ বিধান সভাগী হন্নগী স্পীকর শ্রী হরবনস কপুর জীনা লৈখিদবদা থম্মোই শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “উত্তরাখন্দদগী ঐখোয়গী পার্তীগী অরিবা মরূপ শ্রী হরবনস কপুর জীনা লৈখিদবদা অৱাবা ওইহল্লে। মহাক ভেতরান লেজিসলেচর অমসুং এদমিনিস্ত্রেতর অমা ওইবিরম্মী। পব্লিক সর্বিস অমসুং সোসিয়েল ৱেলফেয়রদা মহাক্না লৌবীরম্বা থৌদাং অদুগীদমক নিংশিংদুনা লৈহৌরগনি। মহাক্কী ইমুং-মনুং অমসুং শৌগৎপশিংগী অৱাবদা রুক য়াজরি। ওম শান্তি। ”
পি.এম.না ৫০শুবা বিজয় দিৱসতা মুক্তিজোদ্ধশিং, বিরঙ্গনশিং অমসুং ইন্দিয়ন আর্মদ ফোর্সশিংগী মথৌনা অমসুং থৱাই কৎখিবা অদুবু নিংশিংখ্রে।

প্রধান মন্ত্রী, শরী নরেন্দ্র মোদীনা ৫০শুবা বিজয় দিৱসতা মুক্তিজোদ্ধশিং, বিরঙ্গনশিং অমসুং মথৌনা লৈরবা ইন্দিয়ন আর্মদ ফোর্সশিংগী হনবা লৈত্রবা মথৌনা অমসুং থৱাই কৎখিবা অদুবু নিংশিংখ্রে। হায়রিবা থৌরম অসিদা রাস্ত্রপতিজীনা ধাকাদা চৎতুনা শরুক য়াখিবা অসি ভারত মচাশিংগী চাওথোকচনীংঙাই ওইরবা মীকুপ অমনি। ত্বীত অমদা প্রধান মন্ত্রীনা হায়: “৫০শুবা বিজয় দিৱস অসিদা মুক্তিজোদ্ধশিং, বিরঙ্গনশিং অমসুং মথৌনা লৈরবা ইন্দিয়ন আর্মদ ফোর্সশিংগী হনবা লৈত্রবা মথৌনা অমসুং থৱাই কৎখিবা অদুবু ঐহাক্না নৌহৌননা নিংশিংলি। ঐখোয়না অমত্তা ওইনা লান্থেংনদুনা তমথীরবা লান্মীশিং অদুবু মাইথীবা পীখি। রাস্ত্রপতিজীনা ধাকাদা চৎতুনা শরুক য়াখিবা অসি ভারত মচাশিংগী চাওথোকচনীংঙাই ওইরবা মীকুপ অমনি।”
প্রধান মন্ত্রীনা ভারত রত্না এম.জি.আর.দা মহাক্কী মপোক নুমিৎতা শ্রদ্ধাঞ্জলী কৎখ্রে

প্রধান মন্ত্রী, শ্রী নরেন্দ্র মোদীনা ভারত রত্না এম.জি.আর.দা মহাক্কী মপোক নুমিৎতা শ্রদ্ধাঞ্জলী কৎখ্রে। ত্বীত অমদা, প্রধান মন্ত্রীনা হায়খি মদুদি, “ভারত রত্না এম.জি.আর.না মীওই কয়া অমগী থম্মোয়দা লৈরি। ফিল্ম নত্ত্রগা রাজনিতিগী তাইবংদা মহাকপু মফম খুদিংদা ইকাই খুম্নবা উৎলি। মহাক্না সি.এম. ওইরিঙৈ মতমদা, মহাক্না লায়রবগী পনখৈদা লৈরিবশিং মুৎথৎনবা মশীং খঙদনা খোঙথাং কয়া অমা লৌখৎখি অমসুং নুপীগী শক্তি পীনবা হোৎনবদা মরুওইনা লৌখি। এম.জি.আর.দা মহাক্কী মপোক নুমিৎতা শ্রদ্ধাঞ্জলী কৎচরি”।
তোকিও ওলিম্পিক্স ২০২০গী রেস্লিং মশান্নদা রবি কুমার দহিয়ানা সিলভর মেদল লৌরকপগীদমক প্রধান মন্ত্রীনা থাগৎপা ফোংদোকখ্রে

তোকিও ওলিম্পিক্স ২০২০গী রেস্লিং মশান্নদা রবি কুমার দহিয়ানা সিলভর মেদল লৌরকপগীদমক প্রধান মন্ত্রী শ্রী নরেন্দ্র মোদীনা থাগৎপা ফোংদোকখ্রে অমসুং মহাকপু হৈথোই-শিন্থোইরবা রেস্লর অমনি হায়না কৌখ্রে৷ ত্বিত অমদা, প্রধান মন্ত্রীনা অসুম্না ফোংদোকখি; "রবি কুমার দহিয়া অসি কা-হেন্না হৈথোই-শিন্থোইরবা রেস্লর অমনি! মহাক্কী ফাইতিং স্পিরিত অমসুং অচেৎপা খোঙথাং অসি কা-হেন্না হৈথোই-শিন্থোই৷ #তোকিও ২০২০দা সিলভর মেদল ফংলকপা অসিগীদমক মহাকপু থাগৎলি৷ মহাক্না পাংথোক্লিবশিং অসিদা ভারতনা য়াম্না চাওনা চাওথোকচবা ফাওই৷"
শ্রী রজিব গৌবা অনৌবা কেবিনেৎ সেক্রেতরী ওইনা থবক পায়খ্রে

শ্রী পি.কে. সিনহাগী মতম লোয়খ্রবা মতুং শ্রী রজিব গৌবানা ভারত সরকারগী অনৌবা কেবিনেৎ সেক্রেতরী ওইনা থবক পায়খ্রে। মহাক ঝার্খন্দ কেদরগী (১৯৮২ বেচ) আই.এ.এস. ওফিসর অমনি। মহাক য়ুনিয়ন হোম সেক্রেতরী, অর্বান দিবেলপমেন্ত মন্ত্রালয়, ভারত সরকারগী সেক্রেতরী অমসুং ঝার্খন্দগী চিফ সেক্রেতরীগুম্বা মরুওইবা ফমশিং পায়খ্রে। ইন্তর্নেস্নেল মোনিতরী ফন্দসু মহাক্না ভারতকীদমক মহুৎ শিনখ্রে। আর্তিকল ৩৭০ মুত্থৎনবা অমসুং জম্মু অমসুং কশ্মীরগী রিওর্গনাইজেসনগীদমক কেন্দ্রগী ৱারেপকী মরুওইবা ইম্প্লিমেন্তরশিংগী মরক্তা মহাক অমনি। মচা নাইনা তাক্নবা মিৎয়েং অমগা লোয়ননা মসিগী অনৌবা খোংথাং অসিগী ফোর্মুলেসন অমসুং এক্সিক্যুসন মহাক্না গৃহ মন্ত্রালয়দা লানখৎখি। এদমিনিস্ত্রেতিব অমসুং সেক্যুরিতী এরেঞ্জমেন্তশিং চত্থরিঙৈ মনুংদা মহাক্না অপীকপা কোর তীম অমগা লোয়নদুনা কন্সতিত্যুস্নেল অমসুং লেগেল এস্পেক্তশিংদা অরোইবা মওং মতৌ পীখি। মমাংদা, গৃহ মন্ত্রালয়দা মহাক্না এদিস্নেল সেক্রেতরী ওইরিঙৈ মতমদা, এল.দবল্যু.ই. থেংননবা মহাক্না ২০১৫দা মল্তি-প্রোঞ্জ এক্সন প্লান অমা থৌরাংখি। গৃহ মন্ত্রালয়গী মথক্তা শ্রী গৌবানা কেন্দ্র সরকারগী অর্বান দিবেলপমেন্ত, দিফেন্স, এনভাইরনমেন্ত অমসুং ফোরেস্ত, অমদি ইলেক্ত্রোনিক্স অমসুং ইনফোর্মেশন তেক্নোলোজী বিভাগনচিংবা পাক চাউরবা লমশিংদা থবক তৌখ্রে। ঝার্খন্দগী চিফ সেক্রেতরী ওইনা শ্রী গৌবানা প্রোফেস্নেলশিংগী লেতরেল এন্ত্রী, রিস্ত্রকচরিং, মন্ত্রীশিংগী দাউনসাইজিং, অমদি লেবর রিফোর্ম য়াওনা মরুওইবা গোবর্নান্স অমসুং ইকোনোমিক রিফোর্মশিং চত্থখি। মহাক্কী মতমদা ঝার্খন্দবু ইজ ওফ দুয়িং বিজিনেসতা তেবলগী মখাদগী অহুমশুবা থাক্তা পুখৎখি। শ্রী গৌবা ইন্তর্নেস্নেল মোনিতরী ফন্দগী বোর্দতা চহী মরিগীদমক লৈবাক অসিবু রিপ্রজেন্ত তৌরদুনা ইন্তর্নেস্নেল মোনিতরী ফন্দসু মথৌ তৌখ্রে।
প্রধান মন্ত্রীনা লদাখতা লৈবা তুর্তুক মীয়াম্বু স্বচ্ছ ভারতকীদমক মখোয়দা লৈরিবা লাংতক্নবা অমসুং মঙলানগীদমক ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা লদাখতা লৈবা তুর্তুক মীয়াম্বু স্বচ্ছ ভারতকীদমক মখোয়দা লৈরিবা লাংতক্নবা অমসুং মঙলানগীদমক ইকাই খুম্নবা উৎখ্রে। এন.এন.আই. ন্যুস সর্ভিসকী পাউদম অমা শেয়র তৌরদুনা প্রধান মন্ত্রীনা ত্বীৎ তৌখি; "ঐহাক্না ভারতপু স্বচ্ছ ওইনবগীদমক অপুনবা ওইনা হোৎনবগী লদাখতা লৈবা তুর্তুক মীয়াম্বু লাংতক্নবা অমসুং মঙলানগীদমক ইকাইখুম্নবা উৎচরি।"
বঙ্গলাদেশকী প্রধান মন্ত্রী শৈখ হসিনানা প্রধান মন্ত্রী মোদীগা ৱারী শানখ্রে, ২০১৯গী মীখলদা মীয়ামগী চাউরবা য়াথং অদুগীদমক মহাক্কী ওইবা নুংঙাইবা ফোংদোকখ্রে

ঙসি প্রধান মন্ত্রী শ্রী নরেন্দ্র মোদীনা বঙ্গলাদেশ পিপল্স রিপব্লিক্কী প্রধান মন্ত্রী শৈখ হসিনাগা লোয়ননা ৱারী শানখ্রে। প্রধান মন্ত্রী শ্রী নরেন্দ্র মোদীনা লুচিংবা এন.দি.এ. সরকারদা ভারতকী মীয়াম্না পীরিবা ময়েক শেংলবা য়াথং অদুদা বঙ্গলাদেশকী প্রধান মন্ত্রীনা মহাক্কী ওইবা নুংঙাইবা ফোংদোকখি। মসিনা প্রধান মন্ত্রীগী মফমদা য়াইফ পাওজেল পীরকখিবা মপাল লৈবাক্কী লুচিংবশিংগী মরক্তা প্রধান মন্ত্রী শৈখ হসিনাসু অমা ওইরে। মদুনা ভারত অমসুং বঙ্গলাদেশকী মরক্তা লৈনরিবা অচেৎপা মরী অমদি লুচিংবা অনিগী মরক্তা লৈনরিবা ফজরবা মরী অদু উৎলরে। লুচিংবা অনিনা ভারত-বঙ্গলাদেশকী মরী অসি মমাংদা অমুক্তা ওইখিদ্রিবা মওংদা অনৌবা অৱাংবা থাক্তা পুখৎনবা মখা তানা চংশিনমিন্ননবা ৱাফম থমখি। মখোয়না সেক্যুরিতী, ললোন-ইতিক, ত্রান্সপোর্তেসন, ইনর্জী অমদি মীয়ামগী মরক্তা লৈনরিবা মরীগী পার্তনরশিপ হেন্না চেৎশিনহন্নবগীদমক হৌজিক চত্থরিবা প্লানশিং মপুং ফানা পাংথোকপগী মরুওইবা অদু খঙমিন্নখি। মসি পাংথোকপনা মথংগী চহী অহুমগী মনুংদা ২০২০দা পাংথোক্কদৌরিবা বঙ্গবন্ধু শৈখ মুজিবুর রহমনগী চহী ১০০ শুবা মপোক কুমওন অমদি ২০২১দা পাংথোক্কদৌরিবা বঙ্গলাদেশ লিবরেসনগী ৫০ শুবা কুমওন্দা মীৎয়েং থম্লি। লুচিংবা অনিমক্না লৈবাক অনিগী মরীগী ওইবা থবক মখা চত্থনবা অথুবা মতমদা মীফম অমা পাংথোক্নবা নুমিৎ অমা লেপথোক্নবদসু য়ানখি।
প্রধান মন্ত্রীনা বেঙ্গলুরুগী বিধান সৌধাদা লম্বোইবা কবী শ্রী কনক দাস অমসুং মহর্শি বাল্মীকিগী মীতমশিংদা হৈকৎ-লৈকৎ তমখ্রে

প্রধান মন্ত্রীনা ঙসি বেঙ্গলুরুগী বিধান সৌধাদা লম্বোইবা কবী শ্রী কনক দাসা অমসুং মহর্শি বাল্মীকিগী মীতমশিংদা হৈকৎ-লৈকৎ তমখ্রে। শ্রী কনক দাসতা ইকাই খুম্নবা উৎলবা মতুংদা প্রধান মন্ত্রীনা ত্বিত তৌখি: “ঙসি কনক দাস জয়েন্তিগী য়াইফরবা থৌরম অসিদা ঐহাক্না বেঙ্গলুরুদা শ্রী কনক দাসতা ইকাই খুম্নবা উৎচরি। ঐখোয়দা ভক্তিগী লম্বী তাকপীরম্বা, কন্নরা সাহিত্য চাউখৎহল্লম্বা অমসুং খুন্নাইগী অপুনগী ওইবা পাউজেল পীবীরম্বগীদমক ঐখোয়না মতম চুপ্পদা মহাকপু তৌবীমল খঙবা উৎচগনি।” প্রধান মন্ত্রীনা মহর্শি বাল্মীকিদা ইকাই খুম্নবা উৎপগীসু ত্বিত তৌখি। প্রধান মন্ত্রী মোদীবু কর্নাতকাগী মুখ্য মন্ত্রী, শ্রী বসবরাজ বোম্মাই অমসুং কর্নাতকাগী রাজ্যপাল, শ্রী থাৱর চন্দ গহলোৎনা লোয়নখি।
লোহরিগী তঞ্জা লাকপদা প্রধান মন্ত্রীনা মীয়ামদা য়াইফ-পাউজেল পীবা

লোহরিগী তঞ্জা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, “নুঙাই য়াইফরবা লোহরি অমা ওইরসি। মসিগী অখন্নবা কুমহৈ অসিনা মীপুম খুদিংমক্কী পুন্সীদা নুঙাই য়াইফবা, হকচাং ফবা পুরকপা ওইরসনু। লৈবাক মীয়াম্বু লোহরিগী য়াইফ-পাউজেল পীজরি। মথোই কাবা অমসুং হরাও তয়াম্বগী কুমহৈ অসিনা ময়াম পুম্নমক্কী পুন্সিদা নুঙাই য়াইফবা অমসুং চাউখৎপা পুরকপা ওইরসনু।”
প্রধান মন্ত্রীনা ভাগলপুদা পোকখায়বগী থৌদোক্তা লৈখিদবশিংগী মফমদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা ভাগলপুদা পোকখায়বগী থৌদোক্তা লৈখিদবশিংগী মফমদা অৱাবা ফোংদোকখ্রে। প্রধান মন্ত্রীনা থৌদোক অসিগা মরী লৈননা ওইরক্লিবা ফিভমগী মতাংদা মুখ্য মন্ত্রী শ্রী নিতিশ কুমারগা ৱারী শানখি অমদি হায়খি মদুদি এদমিনিস্ত্রেসন্না মী কনবা অমসুং তেংবাং পীবগী থবক চত্থরি অমদি অৱাবা তারবশিংদা পীবা য়াবা তেংবাং পুম্নমক পীরি। ত্বীৎ অমদা প্রধান মন্ত্রীনা হায়খি: “বিহারগী ভাগলপুরদা পোকখায়বগী থৌদোক্তা মীশি-মীনা থোকখিবগী পাউ অসি অৱাবগী মশক্নি। ঐহাক্না শোক্লবশিংবু অথুবা মতমদা ফগৎলক্নবা থৌনিজরি। থৌদোক অসিগা মরী লৈননা ওইরক্লিবা ফিভমগী মতাংদা মুখ্য মন্ত্রী @NitishKumar জীগসু ৱারী শানজরে। এদমিনিস্ত্রেসন্না মী কনবা অমসুং তেংবাং পীবগী থবক চত্থরি অমদি অৱাবা তারবশিংদা পীবা য়াবা তেংবাং পুম্নমক পীরি।”
প্রধান মন্ত্রীনা গ্যাসিয়স ওক্সিজেনবু মেদিকেলগী হীরমশিংদা শিজিন্নরিবা অসি য়েংশিনখ্রে

ওক্সিজেন সপ্লাই তৌবা অমদি ফংহনবা হেনগৎহন্নবা অনৌবা পাম্বৈশিং থিদোক্নবা মহাক্কী পাউতাক্কী মতুং ইন্না ঙসি পি.এম. মোদীনা ময়াই তাংবল লৌদুনা গ্যাসিয়স ওক্সিজেন শিজিন্নরিবা অসি য়েংশিন্নবা মীফম অমা পাঙথোকখ্রে। স্তীল প্লান্তশিং, পেত্রোকেমিকেল য়ুনিৎশিং লৈবা রিফাইনরীশিং, কম্বসসন প্রোসেস ৱাংনা শিজিন্নবা ইন্দস্ত্রীশিং, পাৱর প্লান্তশিং অসিনচিংবা ইন্দস্ত্রী কয়াগী প্রোসেসতা শিজিন্ননবা গ্যাসিয়স ওক্সিজেন পুথোকপা ওক্সিজেন প্লান্তশিং লৈ। হায়রিবা ওক্সিজেন অসি মেদিকেলগী ওইনা শিজিন্ননবা তেপ তৌবা য়াগনি। পাইখৎলিবা লালোং অদুদি মথৌ তাবা প্যুরিতীগী চাংদা গ্যাসিয়স ওক্সিজেন পুথোকপা ইন্দস্ত্রিএল য়ুনিৎশিং মশক খঙদোকপা, সহর/মী কুংনা তাবা মফমশিং/দিমান্দ লৈবা সেন্তরশিংগা খ্বাইদগী নক্না লৈবশিং শোর্তলিস্ত তৌবা অমসুং সোর্স অদুগী মনাক্তা ওক্সিজেনেতেদ বেদশিং য়াওবা মতম খরগী ওইবা কোবিদ কিয়র সেন্তরশিং লিংখৎপা অসিনি। অসিগুম্বা ফেসিলিতী ৫গী পাইলোৎ অমা হান্না পাইখৎখ্রে অমসুং মসি খোঙজেল য়াংনা চংশিল্লি। মসি প্লান্ত অদু চল্লাইরিবা পি.এস.য়ু.শিং নত্ত্রগা প্রাইবেৎ ইন্দস্ত্রীশিংগী খুত্থাংদা অমসুং কেন্দ্র অমসুং রাজ্য সরকারশিংনা খুৎশম্ননা থবক তৌমিন্নবনা পাঙথোকপা ঙম্লিবনি। অসিগুম্বা প্লান্তশিং অসিগী অনকপদা মতম খরগী ওইবা হোস্পিতালশিং শাদুনা অতেনবা মতমগী মনুংদা ওক্সিজেনেতেদ বেদ ১০,০০০ রোম লৈহনবা ঙম্লবা য়াই হায়ননা পান্নরি। লাইচৎ অসি লাকশিন্নবা রাজ্য সরকারশিংদা ওক্সিজেনেতেদ বেদশিং লৈবা অসিগুম্বা ফেসিলিতী কয়া লিংখৎনবা থৌগৎলি। পি.এম.না পি.এস.এ. প্লান্তশিং লিংখৎলিবা অসিগী থবক্কী খোঙজেলসু য়েংশিনখ্রে। পি.এম. কিয়র্স, পি.এস.য়ু.শিং অমসুং অতৈশিংগী মতেংগী খুত্থাংদা পি.এস.এ. প্লান্ত ১৫০০রোম লিংখৎনবা থবক পাউখৎলি হায়না পি.এম.দা পাউদমখ্রে। মহাক্না ওফিসিএলশিংদা প্লান্তশিং অদু খোঙজেল য়াংনা লোইশিনবা ঙম্নবা হোৎনৌ হায়না পাউতাক পীখ্রে। মীফম অদুদা পি.এম.গী প্রিন্সিপল সেক্রেতরী, কেবিনেৎ সেক্রেতরী, হোম সেক্রেতরী, রোদ ত্রান্সপোর্ত অমসুং হায়ৱেজকী সেক্রেতরী অমসুং অতৈ মকোক থোংবা ওফিসিএলশিংনা শরুক য়াখি।
নাইক(থবক্তগী পোথারবা) ভাইরোন সিংহ লৈখিদবদা প্রধান মন্ত্রীনা অৱাবা ফোঙদোকখ্রে

নাইক(থবক্তগী পোথারবা) ভাইরোন সিংহ লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোঙদোকখ্রে। ত্বিৎ অমদা, প্রধান মন্ত্রীনা হায়খি; “ঐখোয়গী লৈবাক্কীদমক মহাক্না পাংথোক্লম্বা থবকশিংগীদমক নাইক(থবক্তগী পোথারবা) ভাইরোন সিংহ নিংশিংহৌরগনি। ঐখোয়গী লৈবাক্কী পুৱারিগী অরুবা তাঙ্কক অমদা মহাক্না অকনবা থৌনা উৎখি। মহাক লৈখিদবদা থম্মোয় শোকহল্লে। অসিগুম্বা অৱাবা তানফম অসিদা মহাক্কী ইমু-মনুংগী অৱাবদা ঐনা শরুক য়াজরি। ঔম শান্তি”।
ইন্দোনেসিয়াদা সুনামীনা মীওই কয়া লৈখিদবদা প্রধান মন্ত্রীনা অৱাবা ফোংদোকখ্রে

ইন্দোনেসিয়াদা মৈগী চীং অমা পোকখাইরকপদগী সুনামী থোক্তুনা মীওই কয়া লৈখিদবদা প্রধান মন্ত্রী নরেন্দ্র মোদীনা অৱাবা ফোংদোকখ্রে । প্রধান মন্ত্রীনা হায়খি, মৈগী চীং অমা পোকখাইরকপদগী সুনামী থোক্তুনা মীওই কয়া লৈখিদবদা অৱাবা ফোংদোক্লি । লৈখিদ্রবশিংগী ইমুং-মনুংদা অৱাবা শরুক য়াজরি অমসুং অশোকপশিং য়াম্না থুনা ফগৎলক্নবা থৌনীজরি । মতেং পাংবগী থবকশিংদা ঐখোয়গা ঈশিংগী শরুক্তা য়ুম্লোন্নরিবা অমসুং মরূপ ওইরিবা লৈবাক অসিগী মতেং পীনবা ভারতনা থৌরাং তৌরি ।
তেলঙ্গানাদা থোকখিবা খুদোংথিবা থৌদোক অমনা মরম ওইরগা লৈখিদ্রবশিংদা পি.এম.না অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা তেলঙ্গানাগী কামারেদ্দী জিলাদা থোকখিবা খুদোংথিবা থৌদোক অমনা মরম ওইরগা লৈখিদ্রবশিংদা অৱাবা ফোঙদোকখ্রে। শ্রী মোদীনা তেলঙ্গানাগী কামারেদ্দী জিলাদা থোকখিবা খুদোংথিবা থৌদোক অদুদা অৱাবা নংলবা মীওইশিংগীদমক প্রাইম মিনিস্তর্স নেস্নেল রিলিফ ফন্দ (পি.এম.এন.আর.এফ.)তগী এক্স-গ্রেসিয়া পীনবা লাউথোকখ্রে। প্রধান মন্ত্রীগী লোইশঙনা ত্বিত তৌখি; “তেলঙ্গানাগী কামারেদ্দী জিলাদা থোকখিবা খুদোংথিবা থৌদোক্না মরম ওইরগা লৈখিদ্রবশিংগীদমক নুংঙাইতবা পোকই। অৱাবা নংলবা ইমুং-মনুংশিংগী অৱাবদা শরুক য়াজরি অমসুং অশোক-অপন নংলবশিংগীদমক থৌনিজরি। লৈখিদ্রবশিংগী ইমুং-মনুংগী মীওইশিংদা পি.এম.এন.আর.এফ.তগী লুপা লাখ ২/২ পীরগনি। অশোকপা নংলবশিংদা লুপা ৫০,০০০ পীরগনি: পি.এম. মোদী”
পি.এম.না মীয়ামদা মহাবীর জয়েন্তীগী য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা হায় মদুদি লোর্দ মহাবীরগী পাওজেলনা ঐখোয়দা শান্তী অমসুং ইশাগী ওইবা থকশি-খাশিগী মরমদা তাকপি-তম্বী। মহাবীর জয়েন্তীগী য়াইফরবা থৌরম অসিদা প্রধান মন্ত্রীনা লোর্দ মহাবীর পুম্নমক্কী মশা-মউ ফবা অমসুং ঐখোয়না হোৎনরুবা পুম্বা মায় পাক্নবা থৌনিখি।
পি.এম.না ওক্তোবর ২১দা এ.আই.আই.এম.এস. নই দিল্লীগী ঝজ্জর কেম্পসকী নেস্নেল কেন্সর ইন্সতিত্যুৎতা  ইনফোসীস ফাউন্দেসন বিশ্রাম সরন শঙ্গাগনি

প্রধান মন্ত্রী শ্রী নরেন্দ্র মোদীনা ২০২১গী ওক্তোবর ২১গী অয়ুক পুং ১০:৩০ তাবা মতমদা এ.আই.আই.এম.এস. নই দিল্লীগী ঝজ্জর কেম্পসকী নেস্নেল কেন্সর ইন্সতিত্যুৎ (এন.সি.আই.)দা ইনফোসীস ফাউন্দেসন বিশ্রাম সরন ভিদিও কনফরেন্সকা খুৎথাংদা শঙ্গাগনি, হায়রিবা থৌরম অসিদা মহাক্না ৱা ঙাংগনি। বেদ ৮০৬ লৈবা বিশ্রাম সরন অসি ইনফোসীস ফাউন্দেসন্না কোর্পোরেত সোসিএল রেস্পোন্সিবিলিতীগী শরুক অমা ওইনা, হোস্পিতালদা মতম কুইনা তোইনা লৈবা, কেন্সর পেসেন্তশিংগীদমক এয়র কন্দিসনগী খুদোংচাবা পীনবা শাগৎপনি। হায়রিবা অসি ফাউন্দেসন অসিনা চাওরাক্না লুপা কোতি ৯৩ চংনা শাগৎপনি। মসি হোস্পিতাল অমসুং এন.সি.আই.গী ও.পি.দি. ব্লোক মনাক্তা থম্লি। হেলথ অমসুং ফেমিলী ৱেলফিয়রগী কেন্দ্রগী মন্ত্রী, শ্রী মনসুখ মন্দাবিয়া, হরিয়ানাগী মুখ্য মন্ত্রী শ্রী মনোহর লাল খত্তর অমসুং ইনফোসীস ফাউন্দেসনগী চেয়রপর্সন, মিস সুধা মুর্থীসু থৌরম অসিদা শরুক য়াগনি।
বালিদা জি.২০ সম্মিত পাংথোক্লিঙৈ মনুংদা প্রধান মন্ত্রী শ্রী নরেন্দ্র মোদীনা মেংগ্রুব উমংদা চৎখ্রে

বালিদা জি.২০ সম্মিত পাংথোক্লিঙৈ মনুংদা প্রধান মন্ত্রী শ্রী নরেন্দ্র মোদীনা জি.২০গী অতোপ্পা লুচিংবশিংগা লোয়ননা ঙসি ‘তামন হুতান রায়া ঙুরা রাই’ মেংগ্রুব উমংদা চত্তুনা মেংগ্রুব উ-চারা থাখ্রে। কঞ্জর্বেসনগীদমক্তা মালেমগী ওইনা হোৎনরিবসিদা মেংগ্রুবনা মরু ওইবা থৌদাং য়ারি। ইন্দোনেসিয়াগী জি.২০ প্রসিদেন্সী মখাদা ইন্দোনেসিয়া অমসুং য়ু.এ.ই.গী অপুনবা খোঙথাং ওইরিবা মেংগ্রুব এল্লাইএন্স ফোর ক্লাইমেত (এম.এ.সি.) অসিদা ভারতসু য়াওখ্রে। ভারতকী স্ক্বার কিমি. ৫০০০ পাক শন্না লৈবা মফমশিংদা মেংগ্রুব মখল ৫০ হেন্না ফংই। বাইওদাইবর্সিতীগী মরু ওইবা মফম ওইবা অমসুং কান্নবা কার্বন সিঙ্ক ওইনসু মথৌ তৌরিবা মেংগ্রুব ঙাক-শেনবা অমসুং হান্নগুম হৌহন্নবা হোৎনবদা ভারতনা অখন্নবা মিৎয়েং চঙলি।
বি.এস.এফ.কী রাইজিং দেনা লাকপদা প্রধান মন্ত্রীনা বি.এস.এফ. পর্সনেলশিংদা নুংঙাইবা ফোংদোকখ্রে

বি.এস.এফ.কী রাইজিং দেনা লাকপদা প্রধান মন্ত্রীনা বি.এস.এফ. পর্সনেলশিং অমসুং মখোয়গী ইমুং মনুংশিংদা নুংঙাইবা ফোংদোকখ্রে। প্রধান মন্ত্রীনা হায়খি, “বি.এস.এফ.কী রাইজিং দেনা লাকপদা বি.এস.এফ. পর্সনেলশিং অমসুং মখোয়গী ইমুং মনুংশিংদা নুংঙাইবা ফোংদোকচরি। ফোর্স অসিনা ঐখোয়গী ঙমখৈশিংবু ইচংথৌনা ঙাক শেল্লি। নেচরেল দিজাস্তরশিং অমসুং ক্রাইসিস্কী মতমদা, ঐখোয়গী নাগরিকশিংগী সেবাগীদমক বি.এস.এফ. পর্সনেলশিংনা মতম পুম্নমক্তা কন্না হোৎনদুনা লাক্লি। বি.এস.এফ.কী ইমুং মনুংগী মফমদা য়াইফ-পাউজেল পীজরি।”